സിഗ്നേച്ചർ ബ്രിഡ്ജ്

വസീറാബാദിനെ കിഴക്കൻ ദില്ലിയുമായി ബന്ധിപ്പിക്കുന്നതിന് യമുന നദിക്ക് കുറുകെയുള്ള കാന്റിലിവർ സ്പാർ കേബിൾ-സ്റ്റേയ്ഡ് പാലമാണ് സിഗ്നേച്ചർ ബ്രിഡ്ജ്. ഇന്ത്യയിലെ ആദ്യത്തെ അസമമായ കേബിൾ-സ്റ്റേയ്ഡ് പാലമാണിത്. സിഗ്നേച്ചർ ബ്രിഡ്ജിന്റെ ഗോപുരം, ദില്ലിയിലെ ഏറ്റവും ഉയരം കൂടിയ ഘടനയാണ്. 154 മീറ്റർ ഉയരമുള്ള വ്യൂവിംഗ് ബോക്സുള്ള ഈ ഗോപുരത്തിന്, ഖുത്ബ് മിനാറിന്റെ ഇരട്ടി ഉയരമുണ്ട്. ഇത് സന്ദർശകർക്കായി സെൽഫി പോയിന്റുകളായി പ്രവർത്തിക്കുന്നു. വടക്കൻ ദില്ലിയും വടക്കുകിഴക്കൻ ദില്ലിയും തമ്മിലുള്ള യാത്രാ സമയം കുറയ്ക്കുന്നതിന് ഈ പാലം സഹായിക്കുന്നു. പശ്ചാത്തലവും ചരിത്രവും 1997 ൽ, ഇടുങ്ങിയ വസിരാബാദ്‍‍ പാലത്തിൽ 28 സ്‌കൂൾ വിദ്യാർത്ഥികൾ അപകടത്തിൽ മരിച്ചു. ഗതാഗതക്കുരുക്ക് പരിഹരിക്കുന്നതിനായി സമാന്തരമായി മറ്റൊരു വിശാലമായ പാലം പണിയാൻ ദില്ലി സർക്കാരിനെ പ്രേരിപ്പിച്ചത് ഈ സംഭവമാണ്. 1998 അവസാനത്തോടെ ദില്ലി സർക്കാർ ഈ പാലത്തിന്റെ കരട് പദ്ധതിക്ക് അന്തിമ രൂപം നൽകി. എന്നിരുന്നാലും, ഒന്നിലധികം കാരണങ്ങളാൽ പാലത്തിന്റെ നിർമ്മാണം തടസ്സപ്പെട്ടു. വിദഗ്ദതൊഴിലാളികളുടെ അഭാവവും സാമ്പത്തിക ബുദ്ധിമുട്ടുകളും പ്രധാന കാരണമായി. പദ്ധതിച്ചെലവ് 1518.37 കോടി രൂപയായിരുന്നു. 2010-ൽ പാലത്തിന്റെ പണി തുടങ്ങിയിരുന്നു. ദില്ലി മുഖ്യമന്ത്രി അരവിന്ദ് കെജ്‌രിവാൾ 2018 നവംബർ 4-ന് പാലം ഉദ്ഘാടനം ചെയ്തു. വിശദാംശങ്ങൾ കാന്റിലിവർ സ്പാർ കേബിൾ-സ്റ്റേയ്ഡ് പാലമാണിത്. 675 മീറ്റർ നീളവും 35.2 മീറ്റർ വീതിയുമുള്ളതാണ് പാലം. യമുന നദിയിൽ നിർമ്മിച്ച ഈ പാലം കിഴക്കൻ ദില്ലിയെ വസിരാബാദുമായി ബന്ധിപ്പിക്കുന്നു. ഇടുങ്ങിയതും തകർന്നതുമായ പഴയ വസീറാബാദ് പാലത്തിലെ ഗതാഗത സമ്മർദ്ദം ഗണ്യമായി കുറയുമെന്ന ഉദ്ദേശ്യത്തോടെയാണ് പാലം രൂപകൽപ്പന ചെയ്തിരിക്കുന്നത്. ഫ്രാൻസിലെ ഈഫൽ ടവർ പോലെ, 154 മീറ്റർ ഉയരമുള്ള പ്രധാന സ്തംഭത്തിന് മുകളിൽ സഞ്ചാരികളെ എത്തിക്കാൻ സിഗ്നേച്ചർ ബ്രിഡ്ജിന് സൗകര്യമുണ്ട്, അവിടെ നിന്ന് വടക്കൻ ദില്ലിയുടെ വിദൂര കാഴ്ചകൾ കാണാൻ കഴിയും. പ്രധാന സ്പാൻ: 251 m പൈലോണിന്റെ ഉയരം: 165 മീറ്റർ ഇൻഫ്രാസ്ട്രക്ചർ പ്രോജക്റ്റിന്റെ ആകെ ദൈർഘ്യം: 6 കിലോമീറ്റർ (ഏകദേശം. ) പാതകൾ: 2 x 4 ഡെക്ക് ഉപരിതലം: 25,000 m 2 പാലത്തിന്റെ ആകെ നീളം: 675 m സൈഡ് സ്പാൻ‌സ്: 36 മീ ഘടനാപരമായ ഉരുക്ക് പൈലോൺ: 5800 ടൺ ഘടനാപരമായ സ്റ്റീൽ ഡെക്ക്: 7400 ടൺ തുറന്ന അടിത്തറ: 6 എണ്ണം. അടച്ച അടിത്തറ: 16 എണ്ണം. അവലംബം പുറംകണ്ണികൾ സിഗ്നേച്ചർബ്രിഡ്ജ് - യാത്ര